**Lewisham** (izgovor: [Luišam]) službeno engleski *London Borough of Lewisham*  je jedan od 14 borougha *Unutrašnjeg Londona* (Inner London) metropolitanske grofovije Greater London u kom živi 324,431 stanovnika.

Geografske karakteristike
-------------------------

Lewisham leži na jugoistoku Greater Londona, sa zapada graniči sa Boroughom Southwark sa istoka sa Boroughom Greenwich i sa juga sa Boroughom Bromley. Jednim malim dijelom na sjeveru izbija na Temzu, kod Otoka Pasa u Tower Hamletsu. Najveći dio Lewishama nekad je pripadao historijskoj Grofoviji Kent osim malog dijela na sjeveroistoku koji je pripadao Grofoviji Surrey.

U okviru njegovih granica leže kvartovi, nekadašnja sela (od sjevera prema jugu); Deptford, New Cross, Blackheath, Brockley, Lewisham, Lee, Ladywell, Rushey Green, Forest Hill, Hither Green, Catford, Grove Park, Upper Sydenham, Bellingham, Southend i Sydenham.

Granice Lewishama malo su izmjenjene 1993.

Po boroughu ima dosta pogona lake industrije i elektroindustrije, naročito duž rijeke Ravensbourne, a kvart Lewisham ima veliki trgovački centar.

Historija
---------

Borough Lewisham osnovan je 1965. spajanjem dotadašnjih Metropolitanskih borougha Lewisham i Deptford.

Lewisham je prvi put dokumentiran 862. u Domesday Booku iz 1086. je naveden kao *Levesham*, naselje *Deptford* je navedeno kao *Depeford* (Duboki gaz), a *Brockley* je zapisan kao *Brochelie*.

Lewisham je tokom 17. i 18. vijeka bio mjesto pomodnih palača i vila. 
Nakon izgradnje prigradskih željeznica sredinom 19. vijek, vile i seoska imanja ustupile su mjesto stambenim naseljima za srednju klasu i poslovnim kvartovima. Tokom 1960-ih veliki teren nekadašnjeg Kraljevskog brodogradilišta je pretvoren u stambeno naselje Pepys.

Današnji Lewisham je odlično povezan sa centrom Londona, cestama, željeznica i metroom.
Etničke manjine čine više gotovo 1 / 3 stanovništva borougha, to su uglavnom doseljenici sa Kariba.

Znamenitosti
------------

Koledž Goldsmiths u kvartu New Cross, osnovan kao tehnički institut 1891. danas je dio Univerziteta u Londonu, a u kvartu Catford se nalazi Teatar Broadway otvoren 1932.

Najveći parkovi Lewishama su: Beckenham Place, Black Heath, Ladywell Fields i Deptford Park. Veliki park ima i Muzej Horniman iz 1901. koji izlaže etnografske predmete i muzičke instrumente.

Pobratimski gradovi
-------------------

* Njemačka Charlottenburg, Njemačka
* Francuska Antony, Francuska
* Nikaragva Matagalpa, Nikaragva

Izvori
------

1. 1 2 3 4  „United Kingdom: Greater London" (engleski). City population. Pristupljeno 28. 01. 2017.
2. 1 2 3 4 5 6 7 8 9 10 11 12  „*Lewisham*" (engleski). Encyclopædia Britannica. Pristupljeno 26. 01. 2017.

Vanjske veze
------------

***Lewisham*** na Wikimedijinoj ostavi

* Lewisham Council (`en`)

| * p
* r
* u
Okruzi Greater Londona |
| --- |
| 
Barking and Dagenham  •
Barnet  •
Bexley  •
Brent  •
Bromley  •
Camden  •
City of Westminster  •
Croydon  •
Ealing  •
Enfield  •
Greenwich  •
Hackney  •
Hammersmith and Fulham  •
Haringey  •
Harrow  •
Havering  •
Hillingdon  •
Hounslow  •
Islington  •
Kensington and Chelsea  •
Kingston upon Thames  •
Lambeth  •
Lewisham  •
City of London  •
Merton  •
Newham  •
Redbridge  •
Richmond upon Thames  •
Southwark  •
Sutton  •
Tower Hamlets  •
Waltham Forest  •
Wandsworth
 |